Najeriya: 'Yan kasuwa sun nemi tallafin gwamnati kan karancin mai - Najeriya - RFI
Daga Nura Ado Suleiman wanda aka wallafa 24-12-2017 Wanda aka canza zuwa 24-12-2017 A 09:44
Wasu 'yan Najeriya yayinda suke dakon samun sayan man fetur. SundiataPost
Yayinda ‘yan Najeriya ke ci gaba da kokawa bisa karancin manfetur, wasu daga cikin ‘yan kasuwar da ke shigar da man daga kasashen ketare, sun bukaci gwamnatin kasar da ta tallafa, wajen saukaka musu samun dala bisa farashi mai rangwame, musamman domin basu damar ci gaba da shigo da man.
A cewar ‘yan kasuwar, a halin da ake ciki, ci gaba da saida litar manfetur guda bisa farashin naira 145, faduwa ce mai yawa a garesu, idan aka yi la’akari da farashin canjin naira da kudaden ketare.
Shugaban sashin ayyuka na kungiyar ‘yan kasuwar Najeriya masu shigar da man fetur kasar Mista Mike Osatuyi, ya ce, matsalar da ake fuskanta a yanzu ita ce, kamfanin man kasar NNPC ne kadai yake dauke da kusan kashi 100 na dawainiyar shigo da man, saboda janyewar da dama daga cikin ‘yan kasuwar, saboda yanayin farashin canjin kudaden.
Osatuyi ya ce a yanzu, idan suka yi amfani da kididdigar da ta kamata idan aka yi la'akari da karfin Naira kan kudaden kasashen waje, kamata yayi su rika sayar da litar man fetur a kan naira 154 muddin suna sayo shi a kan farashin naira 305 kan kowace dala guda.
Najeriya: Mazauna Kano na zuwa ƙauyuka …
PENGASSAN ta Janye yajin aiki a Najeriya
Najeriya: Za'a fara yi wa jami'an 'yan …